## Odluka Ustavnog suda Republike Hrvatske broj U-I-1006/1995 od 20. prosinca 2000.

### NN 131/2000 (28.12.2000.), Odluka Ustavnog suda Republike Hrvatske broj U-I-1006/1995 od 20. prosinca 2000.

# USTAVNI SUD REPUBLIKE HRVATSKE

if !supportEmptyParas endif

2460

Ustavni sud Republike Hrvatske u sastavu Smi­ljko Sokol, predsjednik
Suda te suci Velimir Belajec, Marijan Hra­njski, Petar Klarić, Jurica Malčić,
Ivan Matija, Ivan Mrko­njić, Jasna Omejec, Emilija Rajić, Vice Vukojević i
Milan Vuković, odlučujući o prijedlogu Vlade Republike Hrvatske, na sjednici
održanoj 20. prosinca 2000. godine, donio je s­ljedeću

## ODLUKU

I. Produ­ljuje se rok odgode prestanka važe­nja Zakona o stambenim
zadrugama (»Narodne novine«, broj 47/86. i 47/89.), ukinutog odlukom Ustavnog
suda Republike Hrvatske, broj: U-I-1006/1995 od 8. ožujka 2000. godine, objav­ljenom
u »Narodnim novinama«, broj 35/2000 od 31. ožujka 2000. godine.

II. Novi rok prestanka važe­nja Zakona o stambenim zadrugama određuje se
na dan 31. srp­nja 2001. godine.

Obrazlože­nje

1. Ustavni sud Republike Hrvatske svojom odlukom broj: U-I-1006/1995 od
8. ožujka 2000. godine, ukinuo je u cijelosti Zakon o stambenim zadrugama (u
nastavku: osporeni Zakon) utvrdivši ­nje­govu neusklađenost i nesuglasje s
Ustavom Republike Hrvatske. Točkom II. izreke navedene odluke utvrđeno je da
osporeni Zakon prestaje važiti 1. listopada 2000. godine.

Također, Sud je svojom odlukom broj: U-I-1006/1995 od 21. rujna 2000.
godine, a na prijedlog Vlade Republike Hrvatske, klasa: 362-02/89-01/02,
urbroj: 5030115-00-1 od 14. rujna 2000. godine, produžio rok odgode prestanka
važe­nja Zakona o stambenim zadrugama do 31. prosinca 2000. godine.

2. Vlada Republike Hrvatske,
svojim podneskom, klasa: 362-02/89-01/02, urbroj: 5030115-00-2 od 19. prosinca
2000. godine, opetovano je podnijela prijedlog Sudu za odgodu roka prestanka
važe­nja osporenog Zakona.

U navedenom podnesku
predlagate­lj cijeni da bi prestankom važe­nja osporenog Zakona u roku
utvrđenom ukidnom odlukom ovog Suda, odnosno u roku utvrđenom odlukom Suda o
produže­nju roka odgode prestanka važe­nja tog Zakona, za fizičke i pravne
osobe mogla nastupiti znatna šteta, jer materija stambenog zadrugarstva nije re­gulirana
nekim drugim zakonom. Nada­lje, Vlada Republike Hrvatske također navodi da je
na svojoj sjednici održanoj 23. studenoga 2000. godine usvojila Prijedlog
zakona o izmjenama i dopunama Zakona o zadrugama kojim bi se trebala urediti
materija stambenog zadrugarstva i uputila ga Zastupničkom domu Hrvatskog sabora
na prvo čita­nje, međutim da zakonodavna procedura sigurno neće biti dovršena
do 31. prosinca 2000. godine.

3. Slijedom iznijetoga Vlada
Republike Hrvatske zak­ljučno predlaže produ­lje­nje roka stupa­nja na snagu
ukidne odluke ovog Suda, broj: U-I-1006/1995 do 31. srp­nja 2001. godine.

*Prijedlog je osnovan.*

4. Postupajući po prijedlogu
predlagate­lja Sud je taj prijedlog ocijenio osnovanim. Polazište za ovakvo
utvrđe­nje jest či­njenica da bi nastupom pos­ljedica ukidne odluke ovog Suda u
materiji stambenog zadrugarstva nastala pravna praznina, te da bi za određene
fizičke i pravne osobe uslijed toga mogla nastupiti znatnija šteta.

Predloženi nadnevak produže­nja roka prestanka važe­nja osporenog Zakona
Sud je ocijenio primjerenim, a poglavito s obzirom na okolnost da je
Zastupničkom domu Hrvatskog sabora u zakonodavni postupak već upućen Prijedlog
zakona o izmjenama i dopunama Zakona o zadrugama kojim bi se trebala urediti sporna
materija stambenog zadrugarstva.

5. Slijedom iznijetoga, na teme­lju članka 53. stavka 2. Ustavnog zakona
o Ustavnom sudu Republike Hrvatske (»Narodne novine«, broj 99/99), odlučeno je
kao u izreci.

Broj: U-I-1006/1995
Zagreb, 20. prosinca 2000.

USTAVNI SUD REPUBLIKE HRVATSKE

Predsjednik **dr. sc. Smi­ljko Sokol,** v. r.

if !supportEmptyParas endif

Odluka, NN 131/2000-2460